ગાંધીનગર: આ વખતે ગુણોત્સવ કાર્યક્રમમાં અધિકારીઓ ગામે ગામ જઈને ગ્રામીણો પાસેથી તેમના ગામના રોડ, પાણી, ગટર, શાળા સહિતના પ્રશ્નો અંગે માહિતી મેળવશે. ગ્રામજનોની વચ્ચે સભા કરીને વિવિધ પ્રશ્નોને આવરી લેતા જહેમતપૂર્વક તૈયાર થયેલા એક ફોર્મને ભરશે. જેના આધારે રાજ્ય સરકાર ગ્રામીણ ગુજરાતના પ્રશ્નોના તાકીદે નિવારણ માટેના પગલાં લેશે. મુખ્યમંત્રી આનંદીબહેન પટેલ દ્વારા સ્વર્ણિમ સંકુલ- એક ખાતે આગામી તા. ૭થી ૯ જાન્યુઆરી, ૨૦૧૬ દરમિયાન યોજાનાર છઠ્ઠા ગુણોત્સવના આયોજન સંદર્ભમાં ઉચ્ચસ્તરીય બેઠક યોજી હતી.